Kivi-Vigala

Kivi-Vigala on küla Rapla maakonnas Märjamaa vallas.

Asub Enge jõe ääres. Kivi-Vigalas suubub Enge jõkke Konnapere oja, mis on küla piires paisutatud paisjärveks.

Kivi-Vigalas on Kivi-Vigala rahvamaja, Vigala Maarja kirik, Vigala kalmistu, raamatukogu, Kivi-Vigala Põhikool ja hooldekodu.

Elanikke oli 2006. aasta 1. septembri seisuga 321.

Ajalugu
18. sajandini nimetati Kivi-Vigala mõisat lihtsalt Vigalaks (Fickel), levis ka nimi Suur-Vigala (Gross Fickel), hiljem kunagise kivilinnuse järgi Kivi-Vigala (Stein Fickel). Samal sajandil viidi piirkonna Uexküllide peamõis Kivi-Vigalast Vana-Vigalasse, misjärel sai Kivi-Vigala mõisast kirikumõis. Veel 1774. aastal oli mõisamaad 35,75 adramaad, hiljem valdused vähenesid veelgi. Lõplikult jäi mõis kiratsema 1786. aastal pärast vana puidust häärberi põlengut.

1977–1996 oli Kivi-Vigalaga liidetud Naravere küla.

Enne Eesti omavalitsuste haldusreformi 2017. aastal oli küla Vigala valla halduskeskus.

Turism
Huviväärsemad objektid on Vigala Maarja kirik, Vigala kirikuaed ja kalmistu ning Pallika paljandid. 

Pildid

Vaata ka
Vigala kolhoos
Eesti külade loend

Viited

Välislingid

Kivi-Vigala küla eestigiid.ee

Kategooria:Märjamaa vald
Kategooria:Rapla maakonna külad
Kategooria:Vigala kihelkond